**ЮНИСЕФ ва СУТ ба Тоҷикистон 4,6 миллион дозаи ваксинаи фалаҷ дастрас намуданд.**

**Душанбе, 23 уми майи соли 2021** – 4,6 миллион дозаи ваксинаи муқобили фалаҷ субҳи рӯзи якшанбе, 23 уми майи соли равон ба Душанбе ворид карда шуд. Ин ваксинаҳо дар маъракаи миллии эмгузаронии ва иммунизатсия зидди фалаҷ - полиовирус истифода мешаванд, ки моҳи май-июли соли 2021 пешбинӣ шудааст. Дар ҷараёни маърака, дар нақша аст, ки 1,4 миллион кӯдакони то шашсола аз фалаҷ ваксинатсия карда шуда, системаи масунияти худро аз таъсири фалаҷ мустаҳкам менамоянд.  Ваксинаҳо аз тарафи Директори Маркази ҷумҳуриявии "Иммунопрофилактика" зери Вазорати тандурустӣ ва ҳифзи иҷтимои ҷ-би Файзали Саидзода ва намояндагони Хазинаи Кӯдакони СММ – ЮНИСЕФ ва Созмони Умумиҷаҳонии Тандурустӣ қабул карда шуд.

Маъракаи эмгузаронӣ аз ҷониби Вазорати тандурустӣ ва ҳифзи иҷтимоии аҳолии Ҷумҳурии Тоҷикистон бо дастгирии СУТ ва ЮНИСЕФ дар доираи Ташаббуси глобалии нест кардани фалаҷ (Global Polio Eradication Initiative) гузаронида мешавад.

“ЮНИСЕФ бо шариконаш барои дастгирии Ҳукумат дар давраҳои муҳими маъракаи эмгузаронӣ аз фалаҷи полиомиелит барои таҳкими масунияти кӯдакон кор мекунад. Маъракаи иловагӣ бо маъракаи сафарбаркунии иҷтимоӣ ҷиҳати ҳавасмандкунии ҷомеаъҳо барои эмгузаронии фарзандонашон ҳамроҳӣ карда мешавад” - гуфт Зайнаб Ал-Аззавӣ, муовини намояндаи ЮНИСЕФ дар Тоҷикистон.

Пас аз таҳқиқи ҳамаҷонибаи хуруҷи фалаҷ дар Ҷумҳурии Тоҷикистон, Ҳукумат ва шарикони рушди соҳаи тандурустӣ якҷоя кор карда, маъракаи иловагӣ оид ба эмгузаронии кӯдакон ҷиҳати пешгирии сирояти вируси фалаҷ омодаву амалӣ карда мешавад. Тибқи қарори Ҳукумати  Ҷумҳурии Тоҷикистон, ду давраи эмкунӣ мутаносибан аз 31 уми май то 5 уми июн ва аз 28 уми июн то 3 уми июл таъйин шудааст.

“Табобати полиомиелит вуҷуд надорад, онро танҳо тавассути истифодаи ваксина пешгирӣ кардан мумкин аст. Агар ваксинаи фалаҷ  якчанд маротиба ба кӯдак дода шавад, метавонад ба пуррагӣ ӯро тамоман аз ин сироят муҳофизат намояд. Ваксинаи даҳонии полиомиелит бехатар ва муассир аст, ки барои нест кардани фалаҷи атфол дар аксар қисматҳои ҷаҳон истифода шудааст. Истифодаи ваксинаи даҳонии полиомиелит дар Тоҷикистон барои пешгирии сироят ва муҳофизати кӯдакон аз ин бемории вазнин муҳим аст. СУТ тамоми талошҳои Ҳукумати Тоҷикистон ва шарикони соҳаи тандурустиро барои омодагӣ ба маъракаву хариди ваксинаҳо қадр мекунад. Ҳамзамон волидонро даъват мекунем, ки фарзандони худро эм кунанд”, - мегӯяд доктор Виктор Олшавский, намояндаи СУТ дар Тоҷикистон.

Маъракаи фалаҷ аз ҷониби Ташаббуси глобалии нест кардани фалаҷ (GPEI), консорсиуми бахшида ба мубориза зидди фалаҷ дастгирӣ меёбад. GPEI аз ҷониби ҳукуматҳои миллӣ, Созмони Умумиҷаҳонии Тандурустӣ (СУТ), Ротари Интернешнл, Марказҳои ИМА оид ба назорату пешгирии бемориҳо (CDC), ЮНИСЕФ роҳбарӣ карда шуда, ҳамзамон аз тарафи Бунёди Билл ва Мелинда Гейтс ва Алянси Глобалии Ваксина дастгирӣ карда мешавад.

**Дар бораи ЮНИСЕФ**

ЮНИСЕФ дар ҷойҳои душворгузари ҷаҳон кор мекунад, то ба кӯдакони оилаҳои камбизоат кӯмак расонад. Мо дар қаламрави 190 кишвар ва зиёда аз он, барои ҳар як кӯдак кор мекунем, то ҷаҳони беҳтарро барои ҳама бисозем.

Барои маълумоти бештар дар бораи ЮНИСЕФ ва фаъолияти мо барои кӯдакон, аз ин ҷо  [http://www.unicef.org/tajikistan/](https://eur03.safelinks.protection.outlook.com/?url=http%3A%2F%2Fwww.unicef.org%2Ftajikistan%2F&data=04%7C01%7Cparviz.makhmudov%40undp.org%7Cd176869be75045a7cd2d08d91e79ab5e%7Cb3e5db5e2944483799f57488ace54319%7C0%7C0%7C637574330177852545%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=8EHd3y%2Fol9XbcNRf5EkZnz5GhnVw8RURaoEFPZov9Pw%3D&reserved=0)  боздид намоед.

ЮНИСЕФ-ро дар Twitter, Instagram ва Facebook низ пайгирӣ кунед.

**Дар бораи Созмони Умумиҷаҳонии Тандурустӣ**

Созмони Умумиҷаҳонии Тандурустӣ дар Тоҷикистон бо Вазорати тандурустӣ ва ҳифзи иҷтимоии аҳолӣ ва шариконаш ҳамкорӣ намуда, дар самти дастгирии кишвар барои расидан ба ҳадафҳои миллии рушди соҳаи тандурустиву ҳамоҳанг сохтани тамоми кӯшишҳои тиббӣ кӯшиш ба харҷ медиҳад.

Барои маълумоти бештар дар бораи СУТ аз ин ҷо бихонед: [https://www.euro.who.int/en/countries/tajikistan](https://eur03.safelinks.protection.outlook.com/?url=https%3A%2F%2Fwww.euro.who.int%2Fen%2Fcountries%2Ftajikistan&data=04%7C01%7Cparviz.makhmudov%40undp.org%7Cd176869be75045a7cd2d08d91e79ab5e%7Cb3e5db5e2944483799f57488ace54319%7C0%7C0%7C637574330177862539%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=teQMz5Cv4N9%2Fld%2FpFUC2eTFiZ21fLfumV6ryiavj7D0%3D&reserved=0)